આ વિસ્તારમાં દસમી ગલીના નાકા પરથી ૧૪મી ગલીના છેડા સુધી વધારે પ્રમાણમાં ખોદકામ કરી દેવામાં આવ્યું છે જેના લીધે રહેવાસીઓ અને રાહદારીઓને આવતાં-જતાં ખૂબ હાલાકીનો સામનો કરવો પડે છે. ખેતવાડી ખૂબ મોટો વિસ્તાર છે અને અહીં અને આજુબાજુના વિસ્તારોમાં સ્કૂલો પણ વધુ આવેલી છે. એથી આ ખોદકામના લીધે સ્કૂલથી આવતાં-જતાં બાળકોને પણ આ સમસ્યાનો સામનો કરવો પડે છે.ત્યાં ઉપસ્થિત સુધરાઈના કર્મચારીએ મિડ-ડે LOCALને જણાવ્યું હતું કે ‘પાઇપલાઇન જૂની થઈ ગઈ હતી અને એમાં અનેક ખોટ પણ આવી ગઈ હતી, જેમ કે લીકેજ. આથી એને બદલવામાં આવે છે.’